CELEX: C2006/294/109
Language: hu
Date: 2006-12-02 00:00:00
Title: T-262/06. P. sz. ügy: A Közszolgálati Törvényszéknek (első tanács) az F-18/05. sz., D kontra Bizottság ügyben 2006. július 12-én hozott ítélete ellen a Bizottság által 2006. szeptember 18-án benyújtott fellebbezés

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/53
            
         A Közszolgálati Törvényszéknek (első tanács) az F-18/05. sz., D kontra Bizottság ügyben 2006. július 12-én hozott ítélete ellen a Bizottság által 2006. szeptember 18-án benyújtott fellebbezés
   (T-262/06. P. sz. ügy)
   (2006/C 294/109)
   Az eljárás nyelve: francia
   Felek
   
      Fellebbező: az Európai Közösségek Bizottsága
   
      A másik fél az eljárásban:„D”
   A fellebbező kérelmei
   
               —
            
            
               Az Elsőfokú Bíróság helyezze hatályon kívül a Közszolgálati Törvényszéknek (első tanács) az F-18/05. sz., D kontra Bizottság ügyben 2006. július 12-én hozott ítéletét;
            
         
               —
            
            
               az Elsőfokú Bíróság utalja vissza az ügyet a Közszolgálati Törvényszék elé a többi jogalap elbírálása végett;
            
         
               —
            
            
               az Elsőfokú Bíróság határozzon a megfelelően a fellebbezés során felmerült költségek viseléséről, másodlagosan pedig bízza a költségviselésről való határozathozatalt a Közszolgálati Törvényszékre.
            
         Jogalapok és fontosabb érvek
   A jelen fellebbezési eljárásban hatályon kívül helyezni kért, 2006. július 12-i ítéletével a Közszolgálati Törvényszék megsemmisítette a felperes betegsége foglalkozási eredetének elismerése iránti kérelmet elutasító bizottsági határozatot, és kötelezte a Bizottságot a költségek viselésére.
   Az említett ítélet hatályon kívül helyezése iránti kérelme alátámasztására a Bizottság a közösségi jog, nevezetesen az eljárási szabályzat 48. cikke (2) bekezdésének megsértésére alapított jogalapot hoz fel, arra hivatkozva, hogy a Közszolgálati Törvényszék elfogadhatónak tartott az ítélt dolog megsértéséből levezetett olyan érvelést, amelyet a Bizottság szerint a felperes először az első fokú eljárásban előterjesztett válaszában adott elő. A Bizottság ezenkívül azt állítja, hogy a Közszolgálati Törvényszék téves alkalmazta a jogot és/vagy a felek – különösen a Bizottság – által előadott jogi hivatkozásokat tévesen értelmezte. Az érdemi érvek értékelését tekintve a Bizottság úgy véli, hogy a Közszolgálati Törvényszék megsértette a közösségi jogot, nevezetesen az Európai Közösségek tisztviselőinek személyzeti szabályzata 73. cikkét, valamint egy erre vonatkozó szabályozást, nem vette figyelembe a T-376/02. sz. ügyben hozott ítéletben foglaltakat, és megsértette az indokolási kötelezettséget. A Bizottság azt is állítja, hogy a Közszolgálati Törvényszék megsértette a jogbiztonság elvét.